Συζήτηση:Το ημερολόγιο ενός σπασίκλα (σειρά)/Κριτική λημμάτων

message: Γεια! Θα ήθελα να μου πείτε κριτικές για το λήμμα Το ημερολόγιο ενός σπασίκλα (σειρά), ώστε το λήμμα να γίνει καλύτερο! Ευχαριστώ πολύ! --Κωνσταντίνος13πες μου 13:40, 10 Σεπτεμβρίου 2013 (UTC)
Καλησπέρα αγαπητέ Κωνσταντίνος13. Το λήμμα έχει πολύ περιθώριο για βελτίωση. Στην παρούσα φάση είναι πολύ, μα πάρα πολύ μικρό για ένα θέμα που έχει απασχολήσει το παγκόσμιο. Μερικά σχόλια:
# Εισαγωγή - πολύ μικρή και με αχρείαστα κόμματα: Η σειρά Το ημερολόγιο ενός σπασίκλα, είναι μια πολύ διάσημη σειρά βιβλίων, της οποίας συγγραφέας και εικονογράφος, είναι ο Τζεφ Κίνι.[1] Το βιβλίο μας αφηγείται τις περιπέτειες του, ο πρωταγωνιστής της σειράς, Γκρεγκ Χέφλι.[2] Όλα τα βιβλία στην Ελλάδα εκδόθηκαν από τις εκδόσεις Ψυχογιός. Επίσης τα πρώτα 3 βιβλία της σειράς έχουν κυκλοφορήσει και σε ταινία. - το κόμμα δεν χρειάζεται στο σημείο της οποίας συγγραφέας και εικονογράφος, είναι ο Τζεφ Κίνι και στο τις περιπέτειες του, ο πρωταγωνιστικής της σειράς, Γκρεγκ Χέφλι. Η εισαγωγή που προτείνω (για αρχή) είναι η εξής: Με τον όρο «Τα ημερολόγια ενός σπασίκλα» (αγγ. Diary of a Wimpy Kid) εννοούμε τη σειρά μυθιστορημάτων του Αμερικανού συγγραφέα και εικονογράφου Τζεφ Κίνι. Το πρώτο βιβλίο της σειράς εμφανίστηκε στο διαδίκτυο το 2004, ενώ τρία χρόνια αργότερα κυκλοφόρησε στα βιβλιοπωλεία. Μέχρι στιγμής, η σειρά περιλαμβάνει επτά βιβλία, ενώ μελλοντικά αναμένεται να κυκλοφορήσουν ακόμα δύο βιβλία. Τα βιβλία της σειράς καταγράφουν τις περιπέτειες του Γκρέγκ Χέφλι, ο οποίος είναι μαθητής γυμνασίου. Η σειρά «Τα ημερολόγια ενός σπασίκλα» κυκλοφόρησε σε περίπου 30 χώρες και έχει καταλάβει τρεις φορές το βραβείο «Favorite Book» του τηλεοπτικού καναλιού «Nickelodeon». Επίσης, τα τρια πρώτα βιβλία της σειράς έχουν κυκλοφορήσει και ως ταινίες. 
# Στην ενότητα #Βιβλία τι γυρεύουν τα εξώφυλλα των βιβλίων της σειράς χωρίς την περιγραφή της πλοκής; Καλό είναι να γράψεις μια μικρή περίληψη για το κάθε βιβλίο, παραπέμποντας στις σελίδες των βιβλίων. Μια παράγραφος 10-12 γραμμών για κάθε βιβλίο νομίζω είναι αρκετά. Κάτι τελευταίο: καλύτερα να μην μεταφέρεις την περίληψη που υπάρχει στο πίσω μέρος του εξωφύλλου του κάθε βιβλίου - δηλαδή την περίληψη του εκδότη. Προτιμότερο να γράψεις μόνος σου την περίληψη του κάθε βιβλίου (εννοείται θα παραπέμπεις στα βιβλία σε μερικά σημαντικά σημεία). 
# Επίσης, οι ενότητες #Συνέντευξη στον συγγραφέα (;; - μήπως του συγγραφέα) και #Πως ξεκίνησε η σειρά ενώνονται σε #Βιογραφικό του συγγραφέα. Υπάρχει ένα συμπαθητικό βιογραφικό στο Wimpykid.com, το οποίο μπορείς να χρησιμοποιήσεις.
# Όσον αφορά τις ταινίες, καλό είναι να μας δώσεις και πληροφορίες όπως α) ημερομηνίες κυκλοφορίας, β) ηθοποιοί, σεναριογράφοι, μήπως συμμετείχε ο ίδιος ο συγγραφέας στα γυρίσματα, γ) αποδοχή, κριτικές, βραβεία (αν υπάρχουν). Επιπλέον, όπως είδα στην Αγγλόφωνη Βικιπαίδεια, η σειρά έχει κυκλοφορήσει και σε παιχνίδια, ενώ κυκλοφόρησαν και βοηθητικά βιβλία.
# Στα βραβεία της σειράς, καλύτερα να παραπέμψεις σε μερικούς κριτικούς (δεν έχω ψάξει, αλλά λογικά θα πρέπει να έχει γίνει κριτική από ειδικούς), στις θέσεις που έλαβε σε μερικά ratings των bestsellers (στη Νέα Υόρκη, για παράδειγμα, ήταν για 114 εβδομάδες στην πρώτη θέση), στα βραβεία που έλαβε από το κανάλι Nickelodeon και μπορείς να συμπεριλάβεις τα ονόματα των χωρών, όπου κυκλοφόρησε το βιβλίο.
Αυτά νομίζω είναι αρκετά για το λήμμα. Ελπίζω να λάβεις υπόψιν την κριτική μου και να βελτιωθεί το λήμμα. Ευχαριστώ. Slava33 (συζήτηση) 18:34, 11 Σεπτεμβρίου 2013 (UTC)
Πρώτα απ'όλα, σε ευχαριστώ πάρα πολύ για την κριτική. Φυσικά και θα την λάβω υπόψιν.
# Για την εισαγωγή του άρθρου, συμφωνώ απόλυτα. Θες να το αλλάξεις εσύ, για να φαίνεται ό,τι η συνεισφορά είναι δική σου;(δεν έχω πρόβλημα να το κάνω εγώ, εσύ ό,τι θες.)
#Στην ενότητα βιβλία, τα εξώφυλλα είναι καθαρά για διακοσμητικούς λόγους. Ετοιμάζω να δημιουργήσω νέα ενότητα, την οποία την ετοιμάζω στο πρόχειρό μου(ρίξε μια ματιά εδώ. Τις πλοκές για κάθε βιβλίο, να τις βάλω στο πρότυπο, ή να τις γράψω κάτω από αυτό; 
# Όσο για το βιογραφικό, θα το ψάξω, και θα το μεταφράσω. Όταν το μεταφράσω θα το ενώσω με την ενότητα #Πως ξεκίνησε η σειρά. 
# Για τα παιχνίδια, μια πρόταση είναι, θα το προσθέσω και αυτό μαζί με τα άλλα. Όταν λες βοηθητικά βιβλία, εννοείς τα ακουστικά(Audio books?);
# Για τις χώρες, θα φτιάξω έναν κατάλογο, με τις χώρες όπου το βιβλίο έχει μεταφραστεί. 
Σε ευχαριστώ και πάλι για την κριτική. --Κωνσταντίνος13πες μου 20:22, 11 Σεπτεμβρίου 2013 (UTC)
# Αφού συμφωνείς, μπορείς να την μεταφέρεις στο λήμμα. Όσον αφορά το για να φαίνεται ό,τι η συνεισφορά είναι δική σου;, εμένα δεν με ενδιαφέρει για το ποιός από εμάς τους δύο θα μεταφέρει την παράγραφο στο λήμμα - το θέμα είναι να συμπεριληφθεί.
# Φαίνεται πήρες το πρότυπο της Αγγλόφωνης Βικιπαίδειας. Προτείνω δύο λύσεις: α) να υπάρχουν σε υποενότητες με ένα εξώφυλλο στην κάθε υποενότητα και β) να υπάρχουν στον πίνακα που υπάρχει στο πρόχειρο σου, ενώ τα εξώφυλλα να συμπεριληφθούν σε ξεχωριστή υποενότητα. Και κάτι τελευταίο: καλύτερα να αναπτύξεις περισσότερο την πλοκή του κάθε βιβλίου σε τουλάχιστον 6-8 γραμμές (1-2 γραμμές είναι πολύ λίγες).
# Εντάξει.
# Ναι, τα Audio books εννοούσα.
# Εντάξει (αν θέλεις, μπορείς να προσθέσεις και τον τίτλο του βιβλίου στην κάθε χώρα). 
Καλή συνέχεια. Ευχαριστώ. Slava33 (συζήτηση) 17:14, 12 Σεπτεμβρίου 2013 (UTC)
Γιατί ο τίτλος να μην είναι απλά: Το ημερολόλιο ενός σπασίκλα; Επίσης, δεν μου αρέσει η εισαγωγή να αρχίζει «Με τον όρο Χ εννοούμε». Πρόσφατα (αν θυμάμαι καλά) είχε γίνει σχετική συζήτηση όπου αυτή η πρακτική απορρίφθηκε. Θα ήταν καλύτερο αν έγραφε: «Το ημερολόγιο ενός σπασίκλα είναι μια σειρά βιβλίων του. Το πρώτο βιβλίο κυκλοφόρησε στο διαδίκτυο το 2004...» --C Messier 14:15, 13 Σεπτεμβρίου 2013 (UTC)
replies: text: Άλλαξα την εισαγωγή. C messier ο τίτλος δεν είναι έτσι γιατί πολύ απλά "Το ημερολόγιο ενός σπασίκλα" λέγεται το πρώτο βιβλίο της σειράς. Επίσης έτσι είναι και στις άλλες γλώσσες. --Κωνσταντίνος13πες μου 14:22, 13 Σεπτεμβρίου 2013 (UTC)

text: Δεν βρήκα τον κατάλογο. Έστειλα εδώ και 5 μέρες μήνυμα σχετικά με ερωτήσεις στις αμερικάνικες εκδόσεις και δεν μου έχουν απαντήσει ακόμη. Άμα είναι θα ψάξω κι'άλλο, σίγουρα κάτι θα υπάρχει. --Κωνσταντίνος13πες μου 15:01, 19 Σεπτεμβρίου 2013 (UTC)
thread_title:  [[Το ημερολόγιο ενός σπασίκλα (σειρά)]]